rejauldu/bengali-wikipedia huggingface dataset:
এম এম আমীন উদ্দিন বাংলাদেশ জাতীয় পার্টির (বিজেপি) রাজনীতিবিদ ও যশোর-৪ (বাঘারপাড়া-অভয়নগর) আসনের সাবেক সাংসদ। তিনি ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  এম এম আমীন উদ্দিন ১৫ জানুয়ারি ১৯৪৬ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) যশোরের অভয়নগরের নওয়াপাড়ার ধোপাদীতে জন্মগ্রহণ করেন। তার পিতা মৃত মোসাব উদ্দিন মোল্যা। তিনি দৌলৎপুর বজলাল বিশ্ববিদ্যালয় থেকে বিএ এবং শরীরচর্চা প্রশিক্ষণ মহাবিদ্যালয় থেকে বিপিএড পাশ করেন। তিন পুত্র ও তিন কন্যার জনক তিনি।   রাজনৈতিক ও কর্মজীবন  এম এম আমীন উদ্দিন একটি মাধ্যমিক স্কুলে তিনি ৯ বছর শিক্ষকতার মাধ্যমে কর্মজীবন শুরু করেন। টানা ২০ বছর নওয়াপাড়া ইউনিয়ন পরিষদের নির্বাচিত চেয়ারম্যানের দায়িত্ব পালন করেন তিনি। নিরক্ষরতা দূরীকরণে অবদান রাখায় ১৯৮১ সালে তিনি স্বর্ণপদক লাভ করেন।  ছাত্রজীবনে ১৯৫৭ সালে তিনি অভয়নগর থানা ছাত্রলীগের প্রতিষ্ঠাতা সভাপতি ছিলেন। ১৯৬৯ সালে তিনি যশোরজেলা আওয়ামী লীগের সদস্য ও অভয়নগর থানা আওয়ামী লীগের সাংগঠনিক সম্পাদক ও ১৯৭২ সালে সাধারণ সম্পাদক হিসেবে দায়িত্ব পালন করেন। আওয়ামী লীগ কেন্দ্রীয় কমিটির কাউন্সিলর ছিলেন তিনি। ১৯৮৯ সালে যোগে দেন জাতীয় পার্টিতে। জাতীয় পার্টির প্রার্থী হিসেবে তিনি লাঙল প্রথীক নিয়ে ১৯৯১ সালের পঞ্চম ও জুন ১৯৯৬ সালের সপ্তম জাতীয় সংসদ নির্বাচনে অংশ নিয়ে পরাজিত হন।  জাতীয় পার্টি বিভক্ত হয়ে পড়লে তিনি যোগ দেন নাজিউর রহমানের নেতৃত্বাধীন বাংলাদেশ জাতীয় পার্টিতে। বর্তমানে তিনি বাংলাদেশ জাতীয় পার্টির প্রেসিডিয়াম সদস্য। ২০০১ সালের জাতীয় নির্বাচনে তিনি জাতীয় পার্টির প্রার্থী হিসেবে ধানের শীষ প্রথীক নিয়ে সংসদ সদস্য নির্বাচিত হয়েছিলেন।   আরও দেখুন    অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    অষ্টম জাতীয় সংসদ সদস্যদের তালিকা (২০০১)  –জাতীয় সংসদ  বিষয়শ্রেণী:১৯৪৬-এ জন্ম বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:যশোর জেলার রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:বাংলাদেশ জাতীয় পার্টির রাজনীতিবিদ
thumb|upright|ভারতের ঐতিহ্যবাহী হাতে তৈরি চিত্র অঙ্কন করছেন একজন কারিগর thumb|একজন কামারশিল্পী এবং ধর্মঘটী একই কাজ করছেন thumb|right|বালির একজন কাঠ ভাস্কর যিনি সম্পূর্ণরুপে বা আংশিকভাবে হাত দিয়ে কোনো বস্তু তৈরি করেন তাকে কারিগর বলে। এই বস্তগুলি নিশ্চয়ই অনেক সৌন্দর্য্যবর্ধিত হয়ে থাকে। উদাহরণ - আসবাবপত্র, ভাস্কর্য, কাপড়, শৈল্পিক বস্ত, গহনা, শৈল্পিক খাদ্যদ্রব্য, বিভিন্ন ঘর সাজানোর জিনিস এবং যন্ত্রপাতি এবং কলকব্জা। এছাড়া ঘড়ি-নির্মাতা ঘড়ি হাত দিয়ে ঘড়ি তৈরি করে। একজন কারিগর তার অভিজ্ঞতার মাধ্যমে নিজের তৈরি বস্তুকে এক অন্যন্য পর্যায়ে নিয়ে যায়। এই কাজ তাকে এক মহান শিল্পীদের কাতারে নিয়ে যায়।  "কারিগর" এর বিশেষণ পদ। এটা বিশেষণ হিসেবে প্রায়ই কোন শিল্প প্রক্রিয়া বা  হাত প্রক্রিয়াকরণ করতে ব্যবহার করা হয়। হাত প্রক্রিয়াকরণ  বলতে খনন কারিগর (যারা বিভিন্ন স্থানে খনন কাজে নিয়োজিত) এর কথা বোঝানো হতে পারে। আবার কখনো কখনো কারিগরকে বিপণন এবং বিজ্ঞাপনে পরোক্ষভাবে হাত দিয়ে তৈরি খাদ্যদ্রব্য ও শিল্পের সঙ্গে ব্যবহার করা হয়। যেমন: রুটি, পানীয় অথবা কারগরি চিছ প্রভৃতী। এর মধ্যে কিছু বস্তু ঐতিহ্যগতভাবে হাতে তৈরি, পল্লী অঞ্চল বা যাজকসংক্রান্ত পণ্য ভালো কিন্তু এখন সাধারণভাবে স্বয়ংক্রিয় যান্ত্রিকীকরণ এ কারখানায় এবং অন্যান্য শিল্প এলাকায় একটি বড় দক্ষতার উপর তৈরি করা হয়।  শিল্প বিপ্লবের পূর্বে কারিগরদের দিয়ে তৈরি ভোগ্যপণ্য অনেক জনপ্রিয় ছিলো।  প্রাচীন গ্রীসে কারিগরদের উৎপত্তি হয় আগোরার কাছে।  এবং সেখানেই কারিগরদের কর্মশালা গড়ে উঠে।  মধ্যযুগীয় কারিগর মধ্যযুগীয় সময়ে কারিগররা নতুন কোনো বস্তু তৈরি করার জন্য উন্মুখ হয়ে থাকতো। কিন্তু তারা নতুন কোনো বস্তু তৈরিতে কখনো অদক্ষ শ্রমিক নিয়োগ দিতো না। কারিগররা দুই ভাগে বিভক্ত ছিলো: একদল ছিলো যারা তাদের নিজেদের ব্যবসা পরিচালনা করতো এবং অন্যদল করতো না। যারা নিজেদের ব্যবসা নিজেরাই করতো তাদের মালিক বা মনিব বলা হতো, অপরদিকে আধুনিককালে এদেরকে সওদাগর বা শিক্ষানবিস বলা হতো। একটি ভুল ধারণা হলো কিছু লোক এই সামাজিক দলকে আধুনিক জ্ঞানে "শ্রমিক" মনে করেন: কোন ব্যক্তির ককর্মচারী। এদের মধ্যে কিছু প্রভাবশালী কারিগর দলই হলো মালিক বা মনিব: নিজের ব্যবসা রয়েছে। মালিকগণ সমাজের উচ্চ শ্রেণীর ব্যক্তি হিসেবে গণ্য হতো।History of Western Civilization, Boise State University     শকুনিন (জাপানি শব্দ)  শকুনিন হলো জাপানি শব্দ,এর অর্থ "কারিগর" বা "হস্তশিল্পী", যা এও বোঝায় যে নিজের কাজ নিজে করার মধ্যে গর্ব রয়েছে। এর পূর্ণ শব্দ হচ্ছে শকুনিন তাশিও ওদাতে:শকুনিন অর্থ শুধু কারিগরি দক্ষতা হলেই হবে না, কিন্তু একে বুঝে শুনে সমাজে কাজে লাগাতে হবে... একজন দায়িত্ববান ব্যক্তি সমাজের ভালোর জন্য বস্তুগত এবং আধ্যাত্মিক উভয় কাজ করে থাকেন।  ঐতিহ্যবাহী হিসেবে নতুন বছরের শুরুতে শকুনিন তাদের যন্ত্রপাতিকে সম্মান করে তা ধুয়ে যত্ন করে এবং প্রত্যেক যন্ত্রপাতির বাক্সর উপরে চাউলের তৈরি কেক এবং ছোট কমলালেবু রেখে সম্মান করে সারাবছর বিনা কোনো বাধায় কাজ করার জন্য।  চিত্রশালা  আরও দেখুন  শিল্পী  তথ্যসূত্র  Artian .com/Prezzy  বহিঃসংযোগ    History of Artisans    বিষয়শ্রেণী:শিল্পী পেশা বিষয়শ্রেণী:শিল্প পেশা বিষয়শ্রেণী:শিল্পকলা পেশা
ইমাম হোসেন চৌধুরী পূর্ব পাকিস্তানের ঢাকা হাইকোর্টের প্রধান বিচারপতি ছিলেন।   জীবনের প্রথমার্ধ  চৌধুরীর জন্ম ১৯০৫ সালে ব্রিটিশ ভারতের ভাটিয়ারী, চট্টগ্রাম জেলা, পূর্ববঙ্গে। তিনি চট্টগ্রাম সরকারি কলেজ থেকে স্নাতক হন।   কর্মজীবন  চৌধুরী ১৯৫১ সালে হাইকোর্টের অতিরিক্ত বিচারপতি নিযুক্ত হন।  ১৯৬০ সালে, বিচারপতি ইমাম হোসেন চৌধুরী পূর্ব পাকিস্তানের প্রধান বিচারপতি হিসাবে বিচারপতি মির্জা আলী ইস্পাহানির স্থলাভিষিক্ত হন। তিনি এমন এক সময়ে রবীন্দ্রনাথ ঠাকুরের প্রশংসা করেছিলেন যখন পূর্ব পাকিস্তানে তাঁর রচনাগুলো হুমকির মুখে ছিল।   তথ্যসূত্র   বিষয়শ্রেণী:চট্টগ্রাম জেলার ব্যক্তি বিষয়শ্রেণী:মৃত্যুর সাল অনুপস্থিত বিষয়শ্রেণী:১৯০৫-এ জন্ম বিষয়শ্রেণী:বাঙালি আইনজীবী বিষয়শ্রেণী:পাকিস্তানের সুপ্রিম কোর্টের বিচারপতি বিষয়শ্রেণী:বাংলাদেশী বিচারক
পিণ্ড সম্মেলন বা সপিণ্ডী হল হিন্দুধর্মে কারো মৃত্যুর ১৩তম দিনে সম্পাদিত অনুষ্ঠান। বিদেহী আত্মাকে পূর্বপুরুষ ও ভগবানের কাছে রাখার জন্য এই অনুষ্ঠান করা হয়। এটা বিশ্বাস করা হয় যে আচারের আগে বিদেহী আত্মা প্রেত (অশুভ আত্মা) এবং এই আচারটি সম্পাদন করার পরে, আত্মা পিতৃ (ভাল আত্মা) হয়ে যাবে এবং পূর্বপুরুষদের অন্তর্ভুক্ত হবে। উত্তরভারতে, আচারটি তেরহবীন নামে পরিচিত।  তথ্যসূত্র  বিষয়শ্রেণী:মৃত্যু সম্পর্কিত হিন্দু আচার
মুসলিম রাষ্ট্রীয় মঞ্চ (, সংক্ষেপে MRM; বঙ্গানুবাদ: মুসলিম জাতীয় ফোরাম) ভারতের একটি মুসলিম সংগঠন। সংগঠনটি হিন্দু জাতীয়তাবাদী রাষ্ট্রীয় স্বয়ংসেবক সংঘ (আরএসএস) দ্বারা অনুপ্রাণিত। এটি ২০০২ সালে তৎকালীন আরএসএস প্রধান কে এস এর উপস্থিতিতে গঠিত হয়। ভারতের মুসলিম সম্প্রদায়ের সাথে সংলাপ বাড়াতে সংগঠনটি অভাবনীয় গুরুত্বপূর্ণ ভূমিকা পালন করে।  মতাদর্শ এবং সক্রিয়তা ভারতে মুসলিম সম্প্রদায়কে হিন্দুদের কাছাকাছি আনার উদ্দেশ্য নিয়ে এমআরএম (MRM) প্রতিষ্ঠিত হয়। এটি বলে যে আরএসএস এবং এর সহযোগীদের মুসলিমদের সম্পর্কে ভুল ধারণা রয়েছে এবং ভারতীয় জাতীয় কংগ্রেস মুসলিম ও হিন্দু সম্প্রদায়ের মধ্যকার সম্প্রীতি ভাঙনের জন্য দায়ী। গো-হত্যা নিষিদ্ধসহ আরএসএস (RSS) দ্বারা সমর্থন করা অনেক কার্যকলাপের প্রতিও এমআরএম (MRM) সমর্থন প্রকাশ করেছে। এর জাতীয় আহ্বায়ক, মোহাম্মদ আফজাল বলেন যে "আরএসএস গোধরা ট্রেন পোড়ানো এবং ২০০২ সালের গুজরাত দাঙ্গার পরের দিনগুলোতে উল্লেখযোগ্য প্রতিরোধ গড়ে তুলেছিল।"  ২০০৯ সালের নভেম্বরে জমিয়ত উলেমা-ই-হিন্দ, ভারতের বৃহত্তম ইসলামী সংগঠনগুলির মধ্যে একটি, বন্দে মাতরমকে একটি অনৈসলামিক স্লোগান হিসাবে বর্ণনা করে একটি প্রস্তাব পাস করে। এমআরএম এর বিরোধিতা করে। আফজাল বলেন "আমাদের মুসলিম ভাইদের ফতোয়া অনুসরণ করা উচিত নয় কারণ বন্দে মাতরম দেশের জাতীয় স্লোগান এবং প্রতিটি ভারতীয় নাগরিকের এটিকে সম্মান করা এবং পাঠ করা উচিত।" এমআরএম আরও বলেছে যে মুসলমানরা যারা এটি পাঠ করতে অস্বীকৃতি জানায় তারা ইসলাম এবং ভারত উভয়েরই শত্রু। আগস্ট ২০০৮ সালে, এমআরএম অমরনাথ তীর্থযাত্রার জন্য জমি বরাদ্দের সমর্থনে দিল্লির লাল কেল্লা থেকে কাশ্মীর পর্যন্ত একটি পয়ঘম-ই-আমান (শান্তি বার্তা) যাত্রার আয়োজন করে। ঝাড়খণ্ড শাহী-ইমাম মাওলানা হিজব রেহমান মের্থির নেতৃত্বে, যাত্রার ৫০ কর্মীকে প্রথমে জম্মু ও কাশ্মীরের সীমান্তে থামানো হয়ে। পরে তাদের জম্মু যেতে দেওয়া হয় এবং সেখানে তারা "শ্রী অমরনাথ সংগ্রাম সমিতি" এর সাথে বৈঠক করে।  ২০০৯ সালের নভেম্বরে, এমআরএম সন্ত্রাসবাদের বিরুদ্ধে প্রতিবাদ করে মুম্বাইয়ের গেটওয়ে অফ ইন্ডিয়ার দিকে নিয়ে যাওয়ার জন্য একটি তিরাঙ্গা যাত্রার (জাতীয় পতাকার সম্মানে পদযাত্রা) আয়োজন করে। এক হাজার স্বেচ্ছাসেবক সন্ত্রাসের বিরুদ্ধে শপথ নেয় এবং তারা নিজ জেলায় এর বিরুদ্ধে অভিযান চালানোর অঙ্গীকার করে। ২০১২ সালের সেপ্টেম্বরে, এমআরএম ভারতীয় সংবিধানের ৩৭০ অনুচ্ছেদ প্রত্যাহার করার জন্য একটি স্বাক্ষর প্রস্তাবের আয়োজন করে। এই প্রস্তাবে ৭০০,০০০ স্বাক্ষর সংগ্রহ করেছে বলে দাবি করে। 	 ২০১৪ সালের সাধারণ নির্বাচনে, এমআরএম ভারতীয় জনতা পার্টির প্রার্থী নরেন্দ্র মোদির পক্ষে প্রচারণা চালায়। আফজাল বলেন যে এমআরএম নির্বাচনের আগে ৫ কোটি মুসলমানদের কাছে বিজেপির পক্ষে বার্তক পৌঁছানোর চেষ্টা করবে। গুজরাতের দাঙ্গায় মোদির জড়িত থাকার বিষয়ে প্রশ্ন করা হলে আফজাল বলেন:  সংগঠনটি তাদের মতামত প্রকাশ করেছে যে ধর্মের সাথে 'যোগ আসন'-এর কোনো সম্পর্ক নেই। তারা আরও বলে যে "নামাজ হলো এক ধরনের যোগ আসন"। এই পদক্ষেপটি ভারতের কেন্দ্রীয় আয়ুর্বেদ, যোগ এবং প্রাকৃতিক চিকিৎসা, ইউনানি, সিদ্ধ এবং হোমিওপ্যাথি (আয়ুষ) মন্ত্রণালয় দ্বারা সমর্থিত ছিল তবে হিন্দু গোষ্ঠীগুলো এ মতবাদে সংহতি প্রকাশ করে॥Govt. pushes yoga’s universal appeal, Ministry releases book, The Hindu, 18 June 2015.  তথ্যসূত্র  আরও পড়ুন    বিষয়শ্রেণী:২০০২-এ ভারতে প্রতিষ্ঠিত বিষয়শ্রেণী:ভারত ভিত্তিক ইসলামি সংগঠন বিষয়শ্রেণী:দিল্লি ভিত্তিক সংগঠন বিষয়শ্রেণী:সঙ্ঘ পরিবার বিষয়শ্রেণী:২০০২-এ প্রতিষ্ঠিত ইসলামি সংগঠন
পূর্ব পাকিস্তান কেন্দ্রীয় শান্তি কমিটি (, ), সাধারনভাবে  পিস কমিটি বা শান্তি কমিটি নামে পরিচিত, যেটি ১৯৭১ সালে পূর্ব পাকিস্তানে (বর্তমান বাংলাদেশ) পাকিস্তান সেনাবাহিনী কর্তৃক গঠিত সহায়তা প্রদাকারী বাহিনী, যার উদ্দেশ্য ছিল - বাংলাদেশের স্বাধীনতার জন্য যুদ্ধরত মুক্তিবাহিনীকে দমন করাঢাকায় নাগরিক শান্তি কমিটি গঠিত, দৈনিক পাকিস্তান, এপ্রিল ১১, ১৯৭১।  ইতিহাস ২৫শে মার্চ, ১৯৭১ সালে, স্বাধীনতা যুদ্ধ শুরু হয়। ৪ঠা এপ্রিল ১৯৭১, নুরুল আমিন, গোলাম আযম ও খাজা খায়রুদ্দিনসহ ১২জন পাকিস্তানপন্থী নেতা, পাকিস্তান সেনাবাহিনীর জেনারেল টিক্কা খানের সাথে দেখা করেন এবং বিদ্রোহীদের বিরুদ্ধে সহযোগিতার নিশ্চয়তা প্রদান করেন।  আলোচনার পরে, ডানপন্থী নেতারা, পূর্ব পাকিস্তানে শান্তি পুনরুদ্ধারে ১৪০ জন সদস্যবিশিষ্ট শান্তি কমিটি গঠন করে। খাজা খায়রুদ্দিন ১৯৭১ সালের ৯ এপ্রিল ঢাকায় বৈঠক  শান্তি কমিটি রাজাকার নিয়োগ করেছেন বলে অভিযোগ করা হয়েছেThe Wall Street Journal, July 27, 1971; quoted in the book Muldhara 71 by Moidul Hasan প্রথম নিয়োগপ্রাপ্তদের মধ্যে ৯৬ জন জামায়াতে ইসলামী সদস্য ছিলেন, যারা খুলনার খানজাহান আলী রোডে একটি আনসার ক্যাম্পে প্রশিক্ষণ শুরু করেছিলেন।  অবলুপ্তি প্রায় নয় মাস ধরে মুক্তিযুদ্ধ চলার পর- ১৯৭১ সালের ১৬ ডিসেম্বর, বিজয় অর্জনের মাধ্যমে বাংলাদেশ স্বাধীন হলে এই কমিটি বিলুপ্ত হয়ে যায়।  আরও দেখুন  রাজাকার  আল বদর   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধের প্রতিক্রিয়া বিষয়শ্রেণী:পূর্ব পাকিস্তান বিষয়শ্রেণী:পূর্ব পাকিস্তানের ইতিহাস বিষয়শ্রেণী:১৯৭১-এ বাংলাদেশে প্রতিষ্ঠিত
অর্জুন পণ্ডিত হৃষিকেশ মুখার্জি পরিচালিত ১৯৭৬ সালের একটি হিন্দি নাট্য চলচ্চিত্র। বলাই চাঁদ মুখোপাধ্যায়ের একটি বাংলা উপন্যাস অবলম্বনে নির্মিত হয়েছিলো এই চলচ্চিত্রটি। চলচ্চিত্রটির সঙ্গীত পরিচালনা করেছিলেন শচীন দেব বর্মণ।   কুশীলব    সঞ্জীব কুমার  অশোক কুমার  বিনোদ মেহরা  বিন্দু  দেবেন ভার্মা  শচীন  কেষ্ট মুখোপাধ্যায়  সুশীল ভাটনগর  রাজন হাকসার  শুভ খোটে   গানের তালিকা   # শিরোনাম গায়ক ১ "বোলো প্রীতম কেয়া বলি থি ম্যায়" লতা মঙ্গেশকর ২ "দিল মেরা উদ জায়ে" কিশোর কুমার ৩ "বাদলো মে ভাদিও আমি" লতা মঙ্গেশকর   পুরস্কার    ২৪তম ফিল্মফেয়ার পুরস্কার:  জিতেছে   সেরা অভিনেতা- সঞ্জীব কুমার  শ্রেষ্ঠ গল্প- বলাই চাঁদ মুখোপাধ্যায়  মনোনীত   সেরা পার্শ্ব অভিনেত্রী- বিন্দু  সেরা কমেডিয়ান- দেবেন বর্মা   তথ্যসূত্র    বহি সংযোগ    {  বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:১৯৭৬-এর চলচ্চিত্র বিষয়শ্রেণী:শচীন দেববর্মণ সুরারোপিত চলচ্চিত্র
নেসার বারাযাইত (জন্ম ২৭ মার্চ ১৯৯০) হলেন একজন ওলন্দাজ পেশাদার ফুটবলার। তিনি ইউএই প্রো-লিগে আল জাজিরা দলের হয়ে খেলে থাকেন। বারাযাইত আক্রমণাত্মক মধ্যমাঠের খেলোয়াড় বা স্ট্রাইকার হিসেবে খেলে থাকেন। তিনি পূর্বে ইংলিশ প্রিমিয়ার লিগে আর্সেনাল ফুটবল ক্লাবের হয়ে খেলছেন।  বারাযাইত ১৯৯০ সালের ২৭শে মার্চ নেদারল্যান্ডসের আর্নহেমে জন্মগ্রহণ করেন।  তথ্যসূত্র  বহিঃসংযোগ      Netherlands stats at OnsOranje  বিষয়শ্রেণী:১৯৯০-এ জন্ম বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ওলন্দাজ পুরুষ ফুটবলার বিষয়শ্রেণী:নেদারল্যান্ডসের অনূর্ধ্ব-২১ আন্তর্জাতিক ফুটবলার বিষয়শ্রেণী:ওলন্দাজ প্রবাসী পুরুষ ফুটবলার বিষয়শ্রেণী:নেদারল্যান্ডসের আন্তর্জাতিক যুব ফুটবলার বিষয়শ্রেণী:মরোক্কী বংশোদ্ভূত ওলন্দাজ ব্যক্তি বিষয়শ্রেণী:ডার্বি কাউন্টি ফুটবল ক্লাবের খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:ইয়েনি মালাতিয়াস্পোরের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:এসবিভি ভিতেসের খেলোয়াড় বিষয়শ্রেণী:সংযুক্ত আরব আমিরাতে প্রবাসী ফুটবলার বিষয়শ্রেণী:বুরিরাম ইউনাইটেড ফুটবল ক্লাবের খেলোয়াড় বিষয়শ্রেণী:থাই লিগ ১-এর খেলোয়াড় বিষয়শ্রেণী:জীবিত ব্যক্তি বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:অস্ট্রিয়ায় প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:এনইসি নিজমেগেন খেলোয়াড় বিষয়শ্রেণী:ফুটবল ক্লাব অস্ট্রিয়া ভিয়েনার খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:অস্ট্রীয় ফুটবল বুন্দেসলিগার খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:মোনাকোয় প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব উট্রেখ্ট‌ের খেলোয়াড়
বৈশালী লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর বৈশালী শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি  বিধানসভা কেন্দ্র নিয়ে গঠিত। এগুলি হল-   মিনাপুর বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  কান্তি বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   বাড়ুরাজ বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  পারু বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  সাহেবগঞ্জ বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বৈশালী বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বৈশালী লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন লোক জন শক্তি পার্টি-এর বীণা দেবী।  আরও দেখুন   বিহারের লোকসভা কেন্দ্রের তালিকা তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:বিহারের লোকসভা কেন্দ্র
থাম্ব|লেফটেন্যান্ট জেনারেল জগজিত সিং অরোরার তত্ত্বাবধানে আমির আবদুল্লাহ খান নিয়াজী পাকিস্তানের আত্মসমর্পণের দলিলে স্বাক্ষর করছেন। তাঁদের পিছনে (বাম থেকে ডানে) দাঁড়িয়ে আছেন ভাইস অ্যাডমিরাল নীলকান্ত কৃষ্ণন, এয়ার মার্শাল দেওয়ান, লেঃ জেনারেল সগত সিং, মেজর জেনারেল জে এফ আর জ্যাকব।  এয়ার মার্শাল হরি চাঁদ দেওয়ান,  (২০ সেপ্টেম্বর ১৯২১ - ২২ আগস্ট ২০১৭) ছিলেন ভারতীয় বিমানবাহিনীর একজন কর্মকর্তা। একাত্তরে ভারতীয় অংশে ভারত-পাকিস্তান যুদ্ধে, ইস্টার্ন এয়ার কমান্ডের প্রধান হিসেবে তার সেবার জন্য তিনি ১৯৭২ সালে পদ্মভূষণে ভূষিত হন।    কর্মজীবন  ১৯৪০ সালে তিনি কমিশন লাভ করেছিলেন। ১৯৬৯ সালে তিনি পরম বিশিষ্ট সেবা পদকও পেয়েছিলেন। http://www.bharat-rakshak.com/IAF/Database/1598 তিনি আগস্ট ২০১৭ সালে ৯৫ বছর বয়সে মৃত্যুবরণ করেন। Air Marshal Hari Chand Dewan profile   তথ্যসূত্র   বিষয়শ্রেণী:২০১৭-এ মৃত্যু বিষয়শ্রেণী:১৯২১-এ জন্ম বিষয়শ্রেণী:একাত্তরের ভারত-পাকিস্তান যুদ্ধের এয়ার মার্শাল বিষয়শ্রেণী:ভারতীয় বিমানবাহিনীর এয়ার মার্শাল বিষয়শ্রেণী:ভারতীয় বিমানবাহিনীর কর্মকর্তা বিষয়শ্রেণী:একাত্তরের ভারত-পাকিস্তান যুদ্ধের ভারতীয় সামরিক কর্মী বিষয়শ্রেণী:দ্বিতীয় বিশ্বযুদ্ধের ভারতীয় সামরিক কর্মী বিষয়শ্রেণী:দ্বিতীয় বিশ্বযুদ্ধের অ-ব্রিটিশ রয়েল এয়ার ফোর্সের কর্মী বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:দ্বিতীয় বিশ্বযুদ্ধের ভারতীয় সামরিক ব্যক্তি বিষয়শ্রেণী:সিভিল সার্ভিসে পদ্মভূষণ প্রাপক
কেন্দুয়া সরকারি কলেজ বাংলাদেশের ময়মনসিংহ বিভাগের নেত্রকোনা জেলার কেন্দুয়া উপজেলায় অবস্থিত। মুক্তিযুদ্ধের প্রাক্কালে ১৯৭০ সালে  কলেজটি প্রতিষ্ঠিত হয়। এর জাতীয়করণ হয় ২০১৮ সালে। উচ্চমাধ্যমিকে মানবিক, ব্যবসা, বিজ্ঞান ও বিএম শাখার পাশাপাশি বর্তমানে এতে ছয়টি বিভাগে অনার্স চালু রয়েছে।   বিভাগ সমূহ    বিজ্ঞান বিভাগ  মানবিক বিভাগ   সম্মান বিষয় সমূহ    বাংলা- ১০০১  ইসলামের ইতিহাস ও সংস্কৃতি- ১৬০১  দর্শন - ১৭০১  রাষ্ট্রবিজ্ঞান - ১৯০১  সমাজকর্ম - ২১০  ব্যবস্থাপনা - ২৬০১   শিক্ষক    উত্তম কুমার কর, অধ্যক্ষ।  এম.এ বাশার   ফলাফল  +এইচ এস সিশিক্ষাবর্ষছাত্র ছাত্রী সংখ্যাউত্তীর্ণ ছাত্র ছাত্রীপাসের শতকরা হারজি.পি.এ-৫ প্রাপ্ত ছাত্র ছাত্রী'র সংখ্যা২০২০৯১২৯১২১০০%৩৫২০২১৮২৪৮১১৯৮.৪২১৫২০২২  তথ্যসূত্র    বিষয়শ্রেণী:নেত্রকোণা জেলার শিক্ষাপ্রতিষ্ঠান
স্ম্যাকস জে০৭২৩.৩–৭৩২৭ হলো একটি ছায়াপথ স্তবক, যার সঠিক দূরত্ব ৫.১২ বিলিয়ন আলোকবর্ষ, পতত্রীমীন মণ্ডলে দক্ষিণ নক্ষত্রমণ্ডলের মধ্যে (আরএ/ডিসেম্বর=১১০.৮৩৭৫ −৭৩.৪৩৯১৬৬৮)। এটি পৃথিবীর দক্ষিণ গোলার্ধ থেকে দৃশ্যমান আকাশের একটি টুকরো এবং প্রায়ই গভীর অতীতের সন্ধানে হাবল এবং অন্যান্য টেলিস্কোপ দ্বারা পর্যবেক্ষণ করা হয়। এটি জেমস ওয়েব স্পেস টেলিস্কোপ দ্বারা উন্মোচন করা প্রথম পূর্ণ-রঙের চিত্রের লক্ষ্য ছিল, যা নিকট অবলোহিত ক্যামেরা ব্যবহার করে চিত্রিত করা হয়। এটি পূর্বে দক্ষিণীয় বৃহৎ ক্লাস্টার জরীপ (SMACS) এর অংশ হিসেবে হাবল স্পেস টেলিস্কোপ দ্বারা পর্যবেক্ষণ করা হয়, সেইসাথে প্ল্যাঙ্ক (মহাকাশযান) এবং চন্দ্র এক্স-রশ্মি মানমন্দির এ।  তথ্যসূত্র   বহিঃসংযোগ    SMACS J0723.3-7327 STScI. Hubble Legacy Archive website  NASA’s Webb Delivers Deepest Infrared Image of Universe Yet NASA Press release  বিষয়শ্রেণী:ছায়াপথ স্তবক বিষয়শ্রেণী:পতত্রীমীন মণ্ডল (তারামণ্ডল) বিষয়শ্রেণী:তারামণ্ডল
আরিফ দুই পাঙ্গেস্তু (; জন্ম: ২৫ মার্চ ২০০৪) হলেন একজন ইন্দোনেশীয় তীরন্দাজ, যিনি ইন্দোনেশিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  পাঙ্গেস্তু ইন্দোনেশিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  আরিফ দুই পাঙ্গেস্তু ২০০৪ সালের ২৫শে মার্চ তারিখে ইন্দোনেশিয়ার বান্তুলে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  পাঙ্গেস্তু ইন্দোনেশিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩০টি ১০ পয়েন্ট অর্জন করে সর্বমোট ৬৫৬ পয়েন্ট নিয়ে তিনি ৪০তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ২৫তম স্থান অধিকারী চীনা তাইপেইয়ের তাং ছিহ-ছুনের মুখোমুখি হয়েছিলেন, যেখানে তিনি ৭–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  অন্যদিকে তিনি এবং ডিয়ানান্ডা খোইরুনিসা একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৩টি ১০ পয়েন্ট অর্জন করে সর্বমোট ১৩২৬ পয়েন্ট নিয়ে ১২তম স্থান অধিকার করেছিল। অতঃপর ১৬ দলের পর্বে ভারতের কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।   তথ্যসূত্র    বহিঃসংযোগ      বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্দোনেশীয় পুরুষ তীরন্দাজ বিষয়শ্রেণী:ইন্দোনেশিয়ার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:২০২২ এশিয়ান গেমসের তীরন্দাজ বিষয়শ্রেণী:তীরন্দাজীতে এশিয়ান গেমস পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:এসইএ গেমস স্বর্ণপদক বিজয়ী ইন্দোনেশীয় বিষয়শ্রেণী:২০২১ এসইএ গেমসের প্রতিযোগী বিষয়শ্রেণী:২০১৯ এসইএ গেমসের প্রতিযোগী বিষয়শ্রেণী:তীরন্দাজীতে ইসলামিক সলিডারিটি গেমস পদক বিজয়ী
জ্যাকুইস আলেকজান্দ্রা সিজার চার্লস (১২ নভেম্বর ১৭৪৬ – ৭ এপ্রিল ১৮২৩) ছিলেন ফরাসি উদ্ভাবক, বিজ্ঞানী, গণিতবিদ এবং বেলুন বিশেষজ্ঞ। চার্লস গণিত নিয়ে প্রায় কিছুই লেখেননি তবে অন্য এক জ্যাকুইস চার্লস যিনিও প্যারিস একাডেমী অফ সাইন্স এর সদস্য ছিলেন,তার  সাথে বিভ্রান্ত হওয়ার কারণে চার্লসকে অনেক ক্ষেত্রেই ক্রেডিট দেওয়া হয়েছে। তাকে মাঝে মাঝে চার্লস জ্যামিতিবিদ বলা হতো।১৭৮৩ সালের আগস্টে চার্লস এবং রবার্ট ভাইয়েরা প্রথম মানবহীন হাইড্রোজেনপূর্ণ গ্যাস বেলুন উড়ান।পরে ডিসেম্বরে চার্লস এবং নিকোলাস লুইস রবার্ট প্রায় ৫৫০ মিটার (১৮০০) উচ্চতায় মমনুষ্যবাহী বেলুনের মাধ্যমে আরোহণ করেন।  চার্লসের সূত্র, যা গ্যাস গরম হওয়ার সময় কীভাবে প্রসারিত হয় তা বর্ণনা করে।এটি সূত্রবদ্ধ করেন জোসেফ লুইস গে লুসাক ১৮০২ সালে তবে তিনি এর ক্রেডিট জ্যাকুইস চার্লসের অপ্রকাশিত অবদানকেই দেন।চার্লস একাডেমী দে সাইন্সেস' এ নির্বাচিত হন ১৭৯৫ সালে এবং পরবর্তীকালে সেখানের পদার্থবিজ্ঞানের অধ্যাপক হন।   তথ্যসূত্র   বিষয়শ্রেণী:১৭৪৭-এ জন্ম বিষয়শ্রেণী:১৮২৩-এ মৃত্যু বিষয়শ্রেণী:ফরাসি উদ্ভাবক বিষয়শ্রেণী:১৭৪৬-এ জন্ম বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:প্রবাহী গতিবিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:১৮শ শতাব্দীর ফরাসি উদ্ভাবক
হেনরিক পন্টোপিডান (; ২৪ জুলাই ১৮৫৭ - ২১ আগস্ট ১৯৪৩) হলেন একজন ডেনিশ বাস্তববাদী লেখক যিনি "ডেনমার্কের বর্তমান জীবন সম্পর্কিত তার প্রামাণিক বিবরণের জন্য" ১৯১৭ সালে কার্ল অ্যাডলফ গেজেলরুপের সাথে যৌথভাবে সাহিত্যে নোবেল পুরস্কার জয় করেন।   প্রাথমিক জীবন  ভাইকার এবং লেখকদের একটি পুরানো পরিবারের অন্তর্গত একজন জুটল্যান্ডিক ভিকারের ছেলে হিসাবে জন্মগ্রহণ করা পন্টোপিডান তার প্রকৌশল বিদ্যা অসমাপ্ত রেখে প্রাথমিক বিদ্যালয়ের শিক্ষক হিসাবে কাজে যোগ দেন এবং পরবর্তীতে ১৮৮১ সালে একজন ফ্রিল্যান্স সাংবাদিক এবং পূর্ণকালীন লেখক হিসাবে আত্মপ্রকাশ করেন।   প্রধান সাহিত্যকর্ম  যে তিনটি উপন্যাসকে সাধারণত পন্টোপিডানের প্রধান কাজ বলে মনে করা হয় সেগুলি আনুমানিক ১৮৯০ থেকে ১৯২০ সালের মধ্যে লেখা হয়েছিল। এই রচনাগুলিতে তিনি নিজের জবানীতে বালজাক এবং জোলার ঐতিহ্যে উপন্যাসে "সমাজের বিস্তৃত বিবরণ" অংকনের একটি ডেনিশ সংস্করণ প্রতিষ্ঠা করেছিলেন। রচনাগুলো হলো:  Det forjættede Land (অনুবাদ : প্রতিশ্রুত ভূমি);  Lykke-Per (অনুবাদ : সৌভাগ্যবান ব্যক্তি);  De dødes Rige (অনুবাদ : মৃতদের রাজ্য)।   আরও দেখুন   সাহিত্যে নোবেল বিজয়ীদের তালিকা;  নোবেল পুরস্কার বিজয়ী ডেনিশদের তালিকা।   তথ্যসূত্র    অতিরিক্ত পঠন   P. M. Mitchell: Henrik Pontoppidan. Boston, 1979।   বহিঃসংযোগ      List of Works        বিষয়শ্রেণী:১৮৫৭-এ জন্ম বিষয়শ্রেণী:১৯৪৩-এ মৃত্যু বিষয়শ্রেণী:সাহিত্যে নোবেল পুরস্কার বিজয়ী বিষয়শ্রেণী:নোবেল বিজয়ী সাহিত্যিক বিষয়শ্রেণী:ডেনীয় নোবেল বিজয়ী